### Resume

Som en del af udviklingen af gården Anesminde i Jelling, ønskes igangsat en projektkonkurrence for udformning af et nyt samlingssted for [adresse] borgere, en signaturoplevelse for [adresse]cyklende og Monumentområdets besøgende turister. Projektkonkurrencen vil have særligt fokus på bæredygtig turisme og bæredygtigt byggeri. Der indbydes tre teams til at deltage i projektkonkurrencen i efteråret 2022. Der samarbejdes efterfølgende med det vindende team om at viderebearbejde materiale forår 2023 til en ansøgning om ekstern medfinansiering til projektet.

### Sagsfremstilling

Baggrund:

Som en del af den strategiske byudvikling i Jelling godkendte Byrådet 3. oktober 2018 pkt. 227 køb af den tidligere landbrugsejendom, Anesminde, beliggende [adresse], 7300 Jelling.

Der er siden igangsat boligudvikling, skabt adgangsvej til festivalområdet og etableret en ny parkeringsplads for besøgende i [adresse].

Økonomiudvalget godkendte 18. februar 2019, pkt. 47, projektbeskrivelse for udvikling af området vest for højene i Jelling, herunder en strategiplan samt igangsættelse af en udviklingsplan for området (Monumentområde og Anesminde) med henblik på at kvalificere idékoncept og helhedsgreb frem mod fondsansøgninger og realisering.

Der er siden udfærdiget et skitseprojekt for færdiggørelsen af Monumentområdet. Skitseprojektet har i 2021 har ledt til et positivt fondstilsagn.

Der har desuden været igangsat en udviklingsproces for Anesminde, hvor der i 2019-2021 er indhentet, udviklet og afprøve idéer, og hvor der i 2022 ønskes gennemført en indbudt projektkonkurrence. I konkurrencen skal ideer og erfaringer fra processen omsættes til skitseforslag, der kan indgå i en ansøgning om ekstern medfinansiering til realisering af projektet.

I forhold til den videre udvikling af gården Anesminde er tre parallelle forløb væsentlige:

1) Færdiggørelsen af Monumentområdet

Der har i 2020 været iværksat arkæologiske udgravninger i en stor del af haveområdet ved [adresse]. Her er der gjort fund af den vestlige palisade, en port, husfund samt fund at en form for aktivitetsområde, som arkæologerne ikke kender betydningen af endnu. Disse fund har ledt til, at der blev udarbejdet et skitseprojekt og en ansøgning til Gertrud Toft om at færdiggøre Monumentområdet, herunder anlægge palisadens vestlige side (bl.a. gennem Anesmindes have) og derved fuldende området og skabe en mere tydelig ankomst fra vest. Ansøgningen indeholdt også en tydeliggørelse af [adresse] forløb gennem Monumentområdet samt en færdiggørelsen af byrummene inden for palisaden, bl.a veje, parkeringspladser, torveområde, stier mv.

Pernille Lauridsen fonden gav i 2021 positivt tilsagn på 35 mio. kr. til [adresse] ansøgning. Byrådet godkendte 15. december 2021, pkt. 250 de bevillingsmæssige konsekvenser. Projektet forventes gennemført i 2022-2023.

2) Udvikling af [adresse]

Bæredygtig turisme, herunder særligt vandring og cyklisme er stærkt voksende. Byrådet godkendte 7. april 2021 pkt. 56 en samarbejdsaftale med de øvrige 14 hærvejskommuner om udvikling af [adresse]. I udviklingsarbejdet fokuseres der dels på et kvalitetsløft af hele ruten (forløb, wayfinding, skiltning, service, kort, hjemmeside og app) og dels udvikling af "signaturoplevelser" undervejs. En signaturoplevelse er en større natur-, historie eller kulturoplevelse, der ligger ganske nær [adresse] og som kan styrke vejens kernefortælling, brand og appel til vandrere og cyklister.

Nordea-fonden finder [adresse] interessant som et nationalt ikon for [adresse] med potentiale for et stærkt samlet brand. Nordea-fonden har meddelt, at de over en årrække ser basis for at udvikle [adresse] sammen med kommunerne til et niveau på et trecifret millionbeløb.

I Vejle Kommune samarbejder flere forvaltninger om udviklingen af [adresse] og en styrket bæredygtige turisme. Der arbejdes med fem potentielle steder for signaturoplevelser i Vejle Kommune: Egtvedpigens Verden, [adresse] og [adresse] i [adresse], Monumentområdet/Anesminde i Jelling og [adresse]/Skjernåens Udspring i den nordlige del af kommunen.

3) Udvikling af Anesminde

Byrådet godkendte 28. oktober 2020, pkt. 193 at der kunne igangsættes en udviklingsproces for Anesminde, hvor der dels blev indhentet idéer til nye funktioner og dels blev afprøvet nogle af disse idéer. Udviklingsprocessen er sket i et samarbejde mellem Vejle Kommune, Kongernes Jelling, Lokalrådet Jelling og HistorieLab (University College Lillebælt). Evalueringen af testforsøgene blev præsenteret på et åbent møde i Jelling 1. marts 2022, hvor der også gennem workshops blev indhentet input til et konkurrenceprogram for den fysiske udviklingen af gården og næromgivelser.

Projektkonkurrence for Anesminde - proces og program:

Med udgangspunkt i ovenstående - udviklingsprocessen for Anesminde, udviklingen af [adresse] samt færdiggørelsen af Monumentområdet - har forvaltningen udarbejdet en proces og et program for en indbudt projektkonkurrence for Anesminde.

Formålet med projektkonkurrencen er at omsætte idéer og erfaringer fra involvering og testperiode til tre skitseforslag, der kan give visionære bud på, hvordan Fremtidens Anesminde kan se ud. Vinderforslaget vil i bearbejdet form kunne indgå i den videre proces frem mod realisering, herunder til brug for dialog samt fondssøgning.

Forslag til en proces for projektkonkurrencen:

* 21. juni - 17. august 2022: Politisk godkendelse af proces og program. Forvaltning tager i perioden forkontakt til [adresse], dommerkomité og fagdommere. Samt orienterer samarbejdsparter i Jelling.
* 29. august - 14. oktober 2022: Konkurrenceperiode for teams.
* 24. oktober - 4. november 2022: Votering dommerkomité.
* 22. november - 14. december 2022: Politisk behandling - orientering om konkurrenceresultatat og videre proces. Dialog og input til forslag.
* 15. december: Kontakt til deltagende teams om resultat.
* Januar 2023: Åbent møde i Jelling om vinderforslag. Dialog og input til forslag.
* Januar - februar 2023: Viderebearbejdning af vinderforslag med henblik på ansøgning om ekstern medfinansiering.

Forslag til program for projektkonkurrencen - Programforslaget indeholder:

* Invitation til at gentænke gården Anesminde og udvikle et samlingssted, der tager i mod med åbne arme og som favner mødet mellem mennesker gennem legen, oplevelser, pausen, fortællinger og fællesskabet. Til glæde lokalt - for byens borgere. Og til glæde nationalt/globalt – for [adresse] vandrere og cyklister og for Monumentområdets verdensarvsturister.
* Valg af deltagende teams - tre arkitektfirmaer udvælges forud for konkurrencen på baggrund af deres særlige referencer og forståelse for destinationsudvikling og stedsbundne kvaliteter, deres evne til at skabe rum for fællesskaber, deres tæft for at skabe stærke arkitektoniske hovedgreb samt deres forståelse for at træffe bæredygtige valg. Udvælgelse sker administrativt.
* Forudsætninger - beskrivelse af området og overordnede sammenhænge
* Opgaven - beskrivelse af opgaven og ønsker til funktioner. Særligt fokus på bæredygtighed og fleksibilitet.
* Afleveringsfrist og -materiale
* Vurderingskriterier
* Dommerkomité - der nedsættes en dommerkomité på 9 personer. Politisk repræsentation ved borgmester, formand for Teknisk Udvalg og formand for Kultur- og Idrætsudvalget. Administrativ repræsentation ved Kommunaldirektør og Stadsarkitekt. Lokal repræsentation ved chef for Kongernes Jelling og formand for Jelling Lokalråd. Emil Christiansen repræsentation ved to uvildige fagdommere.
* Vederlag: 50.000 kr. ekskl. moms i honorar til hvert af de tre deltagende team. Dertil 150.000 kr. til vinder af konkurrencen som honorar for at viderebearbejde materialet til brug for ansøgning om ekstern medfinansiering.

Programforslaget gennemgås på mødet.

Udgifter projektkonkurrence:

Udgifter til projektkonkurrencen kan afholdes indenfor budgettet til Anesminde.

Der budgetteres med 350.000 kr. til vederlag/honorar til teams og to fagdommere samt 50.000 kr. til opmåling af gårdens bygninger/klargøring af konkurrencemateriale.

### Sagens videre forløb

Sagen skal behandles af Økonomiudvalg og byrådet.

### Klima og resiliensvurdering

Projektkonkurrencen har et stærkt fokus på bæredygtighed og CO2 reducerende tiltag. Med konkurreprogrammet ønskes svar på hvordan Anesmindes eksisterende bygninger vil kunne ombygges og genanvendes, hvordan eksisterende bygningsmateriale fra stuehus evt. vil kunne genanvendes og hvordan evt. supplerende nybyggeri vil kunne ske bæredygtigt - jf. [adresse] for bæredygtigt byggeri. Der er desuden fokus på social bæredygtighed ift. at tage udgangspunkt i lokale ønsker om skabe et samlingssted, der kan skabe nye møder mellem besøgende og lokale - og nye fællesskaber for byens borgere og foreninger. Endelig er der fokus på økonomisk bæredygtighed, idet konkurrencens deltagere skal svare på, hvordan projektet kan være med til at støtte op om en bæredygtig turisme. Både ift. at styrke en CO2 venlig turisme som vandring og cykling på [adresse], men også ift. lokal økonomiske samarbejder med lokale aktører, eksempelvis iværksættere, producenter, spisestede mv.

### Teknik- og Miljødirektøren indstiller,

|  |  |
| --- | --- |
| at | program og proces for projektkonkurrence Anesminde godkendes og projektkonkurrencen igangsættes. |

### Beslutning

Godkendt.

Allan Dahl var fraværende.